Im Januar 1992 isch vo Gegner vum Rumantsch Grischun e Petition mit über 2'500 Unterschrifte aa de Bundesroot Flavio Cotti ygreicht worde. Als Alternativ zum Rumantsch Grischun isch s Surmeirisch als eiheitlichi Sprooch vorgschlo worde. De Vorschlag isch vo de Befürworter vum Rumantsch Grischun abglännt worde, un de Petitionär isch vorgworfe worde, sy wötte in Wahrheit s Sursilvanisch als einzigi Amtssprooch duresetze un wäre gegenüber de andre Idiom  intolerant[17]. Usserdäm sin d Froogeböge vo de Volchszäälig vo 1990 in de Surselva uff Wiiderstand gstosse. D Froogeböge sin dertemool zum erschte Mool uff Rumantsch Grischun, statt uff Sursilvanisch oder Vallader, verdeilt worde. E Deil Gmeie hen deno sogar statt de romanische, dütschi Formular aagforderet[18].